20. lokakuuta
Tapahtumia

1740 – Maria Teresia nousi Itävallan valtaistuimelle. Ranska, Preussi, Baijeri ja Saksi eivät hyväksyneet valtaannousua, mistä sai alkunsa Itävallan perimyssota.
1803 – Yhdysvaltain kongressi hyväksyi Louisianan oston Ranskalta (Louisiana Purchase).
1827 – Yhdistynyt brittien, ranskalaisten ja venäläisten laivasto tuhosi Navarinon satamassa Kreikan Pyloksessa yhdistyneen turkkilaisten ja egyptiläisten laivaston. Taistelun tärkein lopputulos oli Kreikan vapaussodan päättyminen ja nyky-Kreikan itsenäisyyden vahvistaminen.
1883 – Peru ja Chile allekirjoittivat Ancónin rauhansopimuksen, minkä mukaan Tarapacán provinssi luovutettiin Chilelle. Tämä päätti Perun osallistumisen Tyynenmeren sotaan.
1914 – Britannialaisesta SS Glitrasta tuli ensimmäinen sukellusveneen upottama kauppalaiva. Saksalainen U-17 pysäytti Glitran, valtasi aluksen ja upotti sen muutaman mailin päässä Norjan rannikosta.
1921 – Kansainliitto vahvisti Ahvenanmaan aseman puolueettomana vyöhykkeenä ja kielsi saarten linnoittamisen.
1935 – Kiinan kommunistien ”pitkä marssi” päättyi Yan'aniin (延安), Shaanxiin.
1941 – Ilmajoen asevarikon räjähdysonnettomuus: Ilmajoen Palonkylässä sijainneessa asevarikko 4:ssä tapahtui räjähdys, jossa viisi henkilöä sai surmansa.
1944 – Toinen maailmansota: puna-armeija ja Jugoslavian partisaanit valloittivat Jugoslavian pääkaupungin Belgradin.
1947 – Ensimmäinen Intian–Pakistanin sota alkoi.
1947 – Yhdysvaltain kongressin muodostama epäamerikkalaisuutta tutkinut komitea (”House Un-American Activities Committee”) ryhtyi tutkimaan kommunistien soluttautumista Hollywoodiin.
1950 – Itävalta julisti kommunistipuolueen laittomaksi.
1952 – Sotatila Keniassa Mau Mau -kapinan vuoksi.
1954 – Presidentti J. K. Paasikivi myönsi eron Ralf Törngrenin hallitukselle ja nimitti Urho Kekkosen viidennen hallituksen.
1955 – Taru sormusten herrasta: Kuninkaan paluu julkaistiin Britanniassa.
1962 – Kiinalaiset joukot aloittivat yllätyshyökkäyksen Intiaa vastaan maiden kiistelemillä alueilla.
1967 – Roger Patterson ja Robert Gimlin kuvasivat kuuluisan videon ”Isojalasta”.
1968 – Aristoteles Onassis ja Jacqueline Kennedy avioituivat Skorpioksen saarella.
1970 – Siad Barre julisti Somalian sosialistiseksi valtioksi.
1973 – Sydneyn oopperatalon avajaiset.
1976 – Suomen hallitus karkotti maasta neljä Pohjois-Korean suurlähetystön työntekijää näiden syyllistyttyä laittomaan alkoholinmyyntiin ja huumeiden salakuljetukseen. Vastaavia karkotuksia oli jo aiemmin tehty muissakin Pohjoismaissa.
1977 – Yhdysvaltalaisen southern rock -yhtye Lynyrd Skynyrdin lentokone putosi suolle Gillesburgissa Mississippissä. Onnettomuudessa menehtyivät yhtyeen laulaja Ronnie Van Zant, kitaristi Steve Gaines ja hänen sisarensa, taustalaulaja Cassie Gaines, lentokoneen molemmat pilotit sekä Lynyrd Skynyrdin kiertuemanageri Dean Kilpatrick.
1982 – Lužnikin katastrofi -stadiontragedia Moskovassa, 66 ihmistä sai surmansa.
1992 – Kansanedustajat Arja Alho, Liisa Jaakonsaari, Hannele Luukkainen, Outi Ojala ja Tuulikki Ukkola pyysivät eduskunnan perustuslakivaliokuntaa selvittämään Kauko Juhantalon virkatoimien lainmukaisuuden hänen toimiessaan kauppa- ja teollisuusministerinä.
1993 – Postipankki, Säästöpankkien Keskus-Osake-Pankki (SKOP) ja Yhdyspankki jättivät Helsingin raastuvanoikeudelle anomuksen Eka-yhtymän asettamisesta yrityssaneeraukseen. Eka-yhtymä oli ajautunut käteisvarojen puutteeseen Ekan säästökassojen asiakkaiden nostettua kahden päivän aikana tileiltään yhteensä liki 200 miljoonaa markkaa.
1996 – Oikeiston ehdokas Arnoldo Alemán voitti hallitsevan presidentin Daniel Ortegan Nicaraguan presidentinvaaleissa. Ortega syytti oikeistoa vaalivilpistä, mutta kansainväliset vaalitarkkailijat totesivat vaalit vapaiksi ja rehellisiksi.
1996 – Suomessa pidettiin kunnallis- ja europarlamenttivaalit. Kyseessä oli ensimmäinen kerta, kun Suomessa järjestettiin kahdet vaalit samana päivänä. Kunnallisvaalien äänestysaktiivisuus oli huonoin toisen maailmansodan jälkeen, vain hieman yli 61 prosenttia. Europarlamenttivaaleissa äänesti 60 prosenttia äänioikeutetuista.